[image: ]

[image: ]

TOYAMA HAKUBA TOKYO SKI JAM 
NEW YEAR 7D 4N โดยสายการบินไทย [TG]

	โปรแกรมการเดินทาง
	เช้า
	เที่ยง
	ค่ำ
	โรงแรมที่พัก

	1
	กรุงเทพฯ (สนามบินสุวรรรภูมิ)  - โอซาก้า (สนามบินคันไซ)(TG622 : 23.59-07.20)   
	
	
	
	

	2
	โอซาก้า (สนามบินคันไซ) – เกียวโต -วัดนันเซ็นจิ – เมืองชิกะ – ศาลเจ้าชิราฮิเงะ – ทะเลสาบบิวะ – เสาโทริอิ
	✈
	
	
	COURTYARD BY MARRIOTT FUKUI / HOTEL FUJITA FUKUI

	 3
	สนุกกับกิจกรรมลานสกี สกีแจม คัตซึยามะ (รวมสองกิจกรรม ) - เมืองโทยามะ - สวนสาธารณะคันซุย - ร้าน Starbucks 
	
	
	
	ANA CROWNE TOYAMA PLAZA / MERCURE TOYAMA TONAMI RESORT & SPA

	4
	ฮาคุบะ - สถานีอิวาทาเกะ กอนโดล่า ลิฟท์ - จุดชมวิว Hakuba Mountain Harbor+The City Bakery - Yoo Hoo! Swing – AO LAKESIDE CAFÉ - เมืองโฮคุโตะ - แช่น้ำแร่ธรรมชาติ 
	
	
	
	SEISEN-RYO ONSEN HOTEL / GRAND MERCURE YATSUGATAKE RESORT & SPA [♨]

	5
	กิจกรรมเก็บสตรอว์เบอร์รี - ชมวิวฟูจิริมทะเลสาบคาวากุจิโกะ – กิจกรรมชงชา – เมืองโตเกียว
	
	
	อิสระ
	SHINAGAWA PRINCE HOTEL / SUNSHINE CITY PRINCE HOTEL

	6
	วัดอาซากุซะ – ช้อปปิ้งนากามิเสะ – ถ่ายรูปวิวโตเกียวสกายทรีริมแม่น้ำสุมิดะ - ช้อปปิ้งชินจูกุ - โอไดบะ – ไดเวอร์ซิตี้ – สนามบินฮาเนดะ
	
	อิสระ
	อิสระ
	

	7
	โตเกียว (สนามบินฮาเนดะ) – กรุงเทพฯ (สนามบินสุวรรณภูมิ) (TG661 00.20 – 05.25)
	✈
	
	
	

	การจัดที่นั่งบนเครื่องบิน จะเป็นไปตามที่สายการบินเป็นผู้กำหนด ซึ่งทางบริษัทฯ ไม่สามารถเข้าไปจัดการได้แต่อย่างใด 
      -ห้องพักโรงแรมในญี่ปุ่นอาจแตกต่างกัน จึงทำให้ห้องพักแบบห้องเดี่ยว (Single) , ห้องพักคู่ (Twin / Double) และห้องพักแบบ  
        3 ท่าน (Triple) อาจจะไม่ได้อยู่ในชั้นเดียวกัน หรือ อยู่ติดกัน
      **ในกรณีที่ท่านจองห้องพักแบบ TRIPLE [2 เตียง + 1 ที่นอนเสริม] แล้วทางโรงแรมไม่สามารถจัดหาห้องพัก แบบ TRIPLE 
            ได้ ทางบริษัทขอสงวนสิทธิในการจัดห้องพักแบบ แยก 2 ห้อง คือ [1TWN+1 SGL] แทน **




	    อัตราค่าบริการ

	วันเดินทาง
	ผู้ใหญ่พัก 2-3 ท่าน
ท่านละ
	เด็กอายุ ไม่เกิน 7 ปี ไม่ใช้เตียง
	พักเดี่ยว เพิ่มท่านละ
	ราคาไม่รวมตั๋ว

	30 ธ.ค. – 05 ม.ค. 2570
วันหยุดยาวปีใหม่ 
	76,900.-
	73,900.-
	14,900.-
	56,900

	ราคาเด็กทารก [อายุไม่ถึง 2 ปีบริบูรณ์ ณ วันเดินทางกลับ] ท่านละ 10,500 บาท 
ราคานี้รวมรายการทัวร์ ตั๋วเครื่องบิน ไม่มีราคาเด็ก เนื่องจากเป็นราคาพิเศษ

	ราคาทัวร์ข้างต้นยังไม่รวมค่าทิปมัคคุเทศก์และคนขับรถรวม 2,000 บาท/ท่าน/ทริป 
ขออนุญาตินำเก็บ ณ สนามบินวันแรก
*เงื่อนไขของสายการบินไทยต้องออกตั๋วล่วงหน้าก่อนการเดินทาง 1 เดือน หลังจากท่านชำระค่ามัดจำ ให้นำส่งหน้าพาสปอร์ตมายังเจ้าหน้าที่ที่ดูแล*
**บริษัทขอสงวนสิทธิ์ในการสลับสถานที่ท่องเที่ยวในรายการตามความเหมาะสม ของสภาพอากาศ ณ วันเดินทาง เพื่อประโยชน์สูงสุดของลูกค้าเป็นสำคัญ**






	
วันแรก
	กรุงเทพฯ (สนามบินสุวรรรภูมิ)  - โอซาก้า (สนามบินคันไซ)  (TG622 : 23.59-07.20)   

	20.00 น.
	คณะพร้อมกัน ณ อาคารผู้โดยสารระหว่างประเทศ สนามบินสุวรรณภูมิ เคาน์เตอร์สายการบินไทย พบเจ้าหน้าที่คอยให้การต้อนรับ พร้อมอำนวยความสะดวกในการเช็คอิน

	23.59 น.
	ออกเดินทางสู่ สนามบินโอซาก้า ประเทศญี่ปุ่น โดย สายการบินไทย เที่ยวบินที่ TG 622
(สายการบินมีบริการอาหารและเครื่องดื่มบนเครื่อง)

	วันที่สอง
	โอซาก้า (สนามบินคันไซ) – เกียวโต -วัดนันเซ็นจิ – เมืองชิกะ – ศาลเจ้าชิราฮิเงะ – ทะเลสาบบิวะ – เสาโทริอิ

	07.20 น.
	เดินทางถึง สนามบินโอซาก้า ประเทศญี่ปุ่น (เวลาท้องถิ่นเร็วกว่าเวลาประเทศไทย 2 ชม.) ผ่านขั้นตอนการตรวจคนเข้าเมือง ด่านศุลกากร และรับกระเป๋าเรียบร้อยแล้ว [สำคัญมาก!! ไม่อนุญาตให้นำอาหารสด จำพวก เนื้อสัตว์ พืช ผัก ผลไม้ เข้าประเทศญี่ปุ่นหากฝ่าฝืนมีโทษจับปรับได้]

	
	เดินทางสู่ เมืองเกียวโต (Kyoto) ซึ่งในอดีตเคยเป็นเมืองหลวงของประเทศญี่ปุ่น และยาวนานที่สุด คือตั้งแต่ปี ค.ศ. 794 จนถึง 1868 ร่วม ๆ 1,100 ปีเลยทีเดียว เมืองเกียวโตจึงเป็นเมืองที่มีสถานที่สำคัญ ๆ ที่เต็มไปด้วยประวัติศาสตร์และวัฒนธรรมดังเดิมของญี่ปุ่น

	นำท่านเดินทางสู่ วัดนันเซ็นจิ (Nanzenji Temple) หนึ่งในวัดที่มีชื่อเสียงที่สุดในเมืองเกียวโต (Kyoto) ของญี่ปุ่น สร้างขึ้นเมื่อปี ค.ศ. 1291 โดยจักรพรรดิคาเมะยามะ ตัวอาคารดั้งเดิมของวัดเคยได้รับความเสียหายจากเพลิงไหม้หลายครั้งและได้มีการสร้างขึ้นใหม่ แต่ก็ยังคงความงดงามไว้เช่นเดิม เป็นวัดนิกายเซ็นของศาสนาพุทธที่มีความสำคัญ ไฮไลท์ของวัดคือ สะพานส่งน้ำ (Waterway Bridge) มีลักษณะคล้ายซุ้มประตูอิฐสีแดง ที่ยังอยู่ในสภาพสมบูรณ์สุดที่สุดที่มาพร้อมกับประตูไม้โบราณขนาดใหญ่ที่สวยสง่า ถือเป็นอีกมุมของวัดที่ถ่ายรูปสวยและแปลกตามาก

	กลางวัน
	รับประทานอาหารกลางวัน ณ ร้านอาหาร (มื้อที่ 1)

	
	เดินทางสู่เมืองซิกะ (Shiga) ตั้งอยู่ไม่ไกลจากเกียวโต โดยมีพื้นที่ล้อมรอบทะเลสาบที่ใหญ่ที่สุดของญี่ปุ่น ซึ่งเป็นจังหวัดที่เต็มไปด้วยเทศกาลโบราณ กิจกรรมกลางแจ้งที่สนุกสนาน และปราสาทอันยิ่งใหญ่

	ชม ศาลเจ้าชิราฮิเงะ (Shirahige Shrine) ตั้งอยู่บนชายหาดของฝั่งทะเลสาบบิวะ ถือว่าเป็นศาลเก่าแก่ ศาลเจ้าชินโต มีชื่อเสียงโด่งดังในเรื่องของเสาโทรริอิ ตั้งสง่าอยู่กลางทะเลสาบบิวะ สร้างขึ้นในทศวรรษที่ 17 วึ่งเชื่อกันว่าศาลเจ้าแห่งนี้เป็นที่สถิตของเทพเจ้าที่ให้โชคในเรื่องการมีอายุยืนยาว ของเรื่องคู่ครอง ขอให้มีบุตร ขอให้ธุกิจราบรื่น

	ค่ำ
	รับประทานอาหารค่ำ ณ ห้องอาหารของโรงแรมหรือร้านอาหาร (มื้อที่ 2)

	ที่พัก
	COURTYARD BY MARRIOTT FUKUI / HOTEL FUJITA FUKUI

	วันที่สาม
	สนุกกับกิจกรรมลานสกี สกีแจม คัตซึยามะ (รวมสองกิจกรรม ) - เมืองโทยามะ -สวนสาธารณะคันซุย - ร้าน Starbucks

	เช้า
	รับประทานอาหารเช้า ณ ห้องอาหารของโรงแรม (มื้อที่ 3)

	นำท่านเดินทางสู่ ลานสกีแจม คัตซึยามะ (Skijam Katsuyama) ชื่อใหม่ JAM Fukui Katsuyama Mountain Resort เมืองคัตซึยามะ ในจังหวัดฟุคุอิ เป็นหนึ่งในลานสกีที่ใหญ่ที่สุดในญี่ปุ่นตะวันตก ที่ถูกโอบล้อมไว้ด้วยทเทือกเขาฮาคุซัน โดยมีมีความยาวคอสร์สยาวที่สุด 5,800 เมตร หิมะที่นี่มีลักษณะพิเศษคือเนื้อนุ่มละเอียดเหมือนผงแป้ง(Powder Snow) คอร์สเล่นสกีของที่นี่ก็มีตั้งแต่ระดับมือใหม่ ระดับกลาง ไปจนถึงระดับสูง และยังมีโซนสำหรับเด็กอีกด้วย ลานสกีแห่งนี้จึงสามารถเที่ยวสนุกได้ทั้ง ครอบครัว รวมสองกิจกรรม กิจกรรมมีให้เลือกระหว่าง บานาน่าโบ๊ท หรือ สโนว์ลาฟท์ติ้ง

	กลางวัน
	รับประทานอาหารกลางวัน ณ ลานสกีแจม คัตซึยามะ (มื้อที่ 4)

	
	นำท่านเข้าสู่ เมืองโทยามะ อยู่ทางตอนเหนือของโตเกียว ถือเป็นแหล่งธรรมชาติพร้อมอาหารและกิจกรรมกลางแจ้งที่มีเอกลักษณ์พิเศษ มีปลาสดจำนวนมากจากทะเล เมืองนี้อยู่ทางตอนกลางซึ่งถือเป็นศูนย์กลางที่สะดวกสำหรับการท่องเที่ยวพื้นที่โดยรอบ

	สวนสาธารณะคันซุย (Kansui Park) เป็นโอเอซิสกลางเมืองที่มาพร้อมพื้นที่โล่งกว้าง สนามหญ้าสีเขียว และคลองที่งดงาม ปลายสะพานมีหอคอยชมวิวที่ทำจากอิฐตั้งอยู่แต่ละฝั่ง สามารถชมวิวสวนและภูเขาทาเตยามะอันกว้างไกลได้ ไฮไลต์สำคัญคือ Starbucks Toyama Kansui Park ที่ได้ชื่อว่าเป็น Starbucks ที่สวยที่สุด ตัวร้านตั้งอยู่ริมคลองที่สะท้อนเงาท้องฟ้าและ สะพาน Fugan Suijo Line ได้อย่างงดงาม ด้วยกระจกใสบานใหญ่รอบร้าน ทำให้สามารถมองเห็นวิวธรรมชาติที่เปลี่ยนไปตามฤดูกาล เช่น ใบไม้เปลี่ยนสีในฤดูใบไม้ร่วง หิมะขาวในฤดูหนาว หรือสีเขียวชอุ่มของฤดูร้อน

	ค่ำ
	รับประทานอาหารค่ำ ณ ห้องอาหารของโรงแรมหรือร้านอาหาร (มื้อที่ 5)

	ที่พัก
	ANA CROWNE TOYAMA PLAZA / MERCURE TOYAMA TONAMI RESORT & SPA

	วันที่สี่
	ฮาคุบะ - สถานีอิวาทาเกะ กอนโดล่า ลิฟท์ - จุดชมวิว Hakuba Mountain Harbor+The City Bakery - Yoo Hoo! Swing – AO LAKESIDE CAFÉ - เมืองโฮคุโตะ - แช่น้ำแร่ธรรมชาติ

	เช้า
	รับประทานอาหารเช้า ณ ห้องอาหารของโรงแรม (มื้อที่ 6)

	
	นำท่านเดินทางสู่ ฮาคุบะ (Hakuba) อยู่ในแถบภาคเหนือของเทือกเขาแอลป์ ในจังหวัดนากาโน่ ในฤดูหนาวนนับเป็นสวรรค์ของนักสกี อีกทั้งยังเป็นสถานที่จัดงานโอลิมปิกฤดูหนาวในปี 1998 แม้เมืองจะไม่ได้ใหญ่ แต่ก็มีสกี รีสอร์ทให้บริการสำหรับนักท่องเที่ยว และนักสกีไว้บริการเพียบพร้อมไม่แพ้ที่อื่นๆ ด้วยวิวทิวทัศน์ไม่ว่าจะฤดูหนาว หรือฤดูอื่นๆ ก็สวยงามไม่แพ้กันเลยทีเดียว  

	
	นำท่านสู่ สถานีโนอาห์ อิวาทาเกะ กอนโดล่า ลิฟท์ นั่ง Gondora lift ขึ้นสู่จุดชมวิวบนภูเขาอิวาทาเกะ (Mt. Iwatake) ที่สามารถมองเห็นทิวทัศน์สุดตระการตา 360 องศา ของเทือกเขาฮิดะ หรือเทือกเขาเจแปนแอลป์ตอนเหนือ โดยมีมีไฮไลท์ HAKUBA MOUNTAIN HARBOR เป็นระเบียงชมวิวแบบพาโนรามาให้ทัศนียภาพที่เหนือชั้นของภูเขาโดยรอบ สามารถยืนถ่ายรูปและดื่มด่ำกับบรรยากาศได้อย่างเต็มอิ่ม และในบริเวณเดียวกันมีร้านเบเกอรี่ที่ชื่อ THE CITY BAKERY โดยทางเข้ามีที่นั่งบนระเบียง สามารถเพลิดเพลินไปกับการจิบเครื่องดื่มอุ่นๆ พร้อมชมบรรยากาศตามอัธยาศัย (กรณีกระเช้าปิดเนื่องจากสกภาพอากาศหรือซ่อมบำรุง ขอสงวนสิทธิเปลี่ยนเป็นกระเช้าอื่น หรือสถานที่ท่องเที่ยวอื่นแทนตามความเหมาะสม)

	นอกจากนี้ยังมี Yoo-Hoo! SWING ชิงช้าลอยฟ้าขนาดใหญ่ ที่สามารถชมวิวสวย ๆ พร้อมกับแกว่งชิงช้าแบบหันหน้าเข้าหาธรรมชาติเทือกเขาสูง (เปิดให้บริการปลายเดือนสิงหาคม-ต้นเดือนพฤศจิกายน)

	กลางวัน
	รับประทานอาหารกลางวัน ณ ร้านอาหาร (มื้อที่ 7)

	ร้าน Ao Lakeside Cafe คือร้านที่คุณต้องไปเยือน คาเฟ่ริมทะเลสาบแห่งนี้มีวิวที่สวยที่สุดแห่งหนึ่งในนากาโนะ มองเห็นทะเลสาบสีฟ้าใสอาโอกิและทิวทิวทัศน์ของเทือกเขาแอลป์แบบพาโนรามา จุดเด่นของคาเฟ่แห่งนี้คือระเบียงริมทะเลสาบ ระเบียงกว้างขวางมีที่นั่งประมาณ 50 ที่นั่ง ยื่นออกไปเหนือผิวน้ำทะเลสาบอาโอกิ ช่วยให้คุณผ่อนคลาย พร้อมเพลิดเพลินความงามตามธรรมชาติและเสน่ห์อันผ่อนคลายของฮาคุบะได้อย่างสมบูรณ์แบบในทุกฤดูกาล

	ค่ำ
	รับประทานอาหารค่ำ ณ ห้องอาหารของโรงแรม (มื้อที่ 8)

	[image: ]

	ที่พัก
	SEISEN-RYO ONSEN HOTEL / GRAND MERCURE YATSUGATAKE RESORT & SPA [♨]
(ที่นอนอาจเป็นแบบ เบาะฟุตง หรือ เตียง ขึ้นอยู่กับการจัดการของทางโรงแรม)
หลังมื้ออาหารค่ำ ให้ท่านได้ผ่อนคลายกับการแช่น้ำจากแร่ธรรมชาติสไตล์ญี่ปุ่น

	วันที่ห้า
	กิจกรรมเก็บสตรอว์เบอร์รี - ชมวิวฟูจิริมทะเลสาบคาวากุจิโกะ – กิจกรรมชงชา – เมืองโตเกียว

	เช้า
	รับประทานอาหารเช้า ณ ห้องอาหารภายในโรงแรม (มื้อที่ 9)

	
	เดินทางสู่ สวนสตรอว์เบอร์รี ชมบรรยากาศโรงเรือน การปลูกสตรอว์เบอรีแบบ Organic 100% และยังได้รับการดูแลเป็นอย่างดี อยู่ในระบบปิดที่มีการควบคุมสภาพอากาศตลอดเวลา สะอาดมากจนสามารถเก็บทานได้เลยโดยที่ไม่ต้องล้าง ให้ท่านได้สนุกกับกิจกรรมเก็บสตรอว์เบอร์รี สด ๆ จากต้นมาทานได้แบบไม่อั้น ยิ่งลูกไหนแดงรสชาติก็จะหวานอร่อยถุกใจแน่นอน (ระยะเวลาการเก็บสตรอว์เบอร์รี จะอยู่ในช่วงต้นเดือนมกราคม จนถึง เดือนเมษายน ทั้งนี้ขึ้นอยู่กับสภาพอากาศ)

	กลางวัน
	รับประทานอาหารกลางวัน ณ ร้านอาหาร (มื้อที่ 10)

	
	ชม ทะเลสาบคาวากูจิโกะ (Kawaguchiko) ที่เป็นหนึ่งในห้าทะเลสาบล้อมรอบภูเขาไฟฟูจิ ซึ่งทะเลสาบแห่งนี้เป็นที่นิยมสำหรับนักท่องเที่ยวไม่ว่าจะเป็นคนญี่ปุ่นหรือต่างชาติก็ตาม มักจะมาหาที่พักผ่อนในบริเวณนี้มากกว่าทะเลสาบที่เหลืออีกสี่แห่ง ดังนั้นรอบๆ บริเวณนี้จึงเต็มไปด้วยโรงแรม, ร้านอาหาร, และร้านขายของที่ระลึกมากมาย

	สัมผัสวัฒนธรรมดั้งเดิมของชาวญี่ปุ่น นั่นก็คือ กิจกรรมการชงชาญี่ปุ่น (Sado) โดยการชงชาตามแบบญี่ปุ่นนั้น มีขั้นตอนมากมาย เริ่มตั้งแต่การชงชา การจับถ้วยชา และการดื่มชา ทุกขั้นตอนนั้นล้วนมีขั้นตอนที่มีรายละเอียดที่ประณีตและสวยงามเป็นอย่างมาก และท่านยังมีโอกาสได้ลองชงชาด้วยตัวท่านเองอีกด้วย ซึ่งก่อนกลับให้ท่านอิสระเลือกซื้อของที่ฝากของที่ระลึกตามอัธยาศัย

	นำท่านสู่ โตเกียว Tokyo เมืองหลวงของประเทศญี่ปุ่น และเป็นหนึ่งใน 47 จังหวัดของประเทศญี่ปุ่น มีทำเลที่ตั้งอยู่บริเวณตอนกลางของประเทศ ทำให้เป็นเมืองที่มีสิ่งอำนวยความสะดวกครบครัน การคมนาคมที่สะดวกสบายมากๆ มีสถานที่ท่องเที่ยวที่หลากหลาย ไม่ว่าจะเป็นวัด สถานที่เที่ยวแบบธรรมชาติ แหล่งของกิน แหล่งช้อปปิ้ง ร้านค้าและร้านอาหาร ย่านถนนคนเดินและอีกเพียบ

	เย็น
	อิสระอาหารเย็นตามอัธยาศัย

	ที่พัก
	SHINAGAWA PRINCE HOTEL / SUNSHINE CITY PRINCE HOTEL

	วันที่หก
	วัดอาซากุซะ – ช้อปปิ้งนากามิเสะ – ถ่ายรูปวิวโตเกียวสกายทรีริมแม่น้ำสุมิดะ - ช้อปปิ้งชินจูกุ - โอไดบะ – ไดเวอร์ซิตี้ – สนามบินฮาเนดะ

	เช้า
	รับประทานอาหารเช้า ณ ห้องอาหารโรงแรม (มื้อที่ 11)

	ท่านเดินทางเข้าสู่ วัดอาซากุสะ หรือ วัดเซนโซจิ (Sensoji Temple) วัดที่ว่ากันว่า เก่าแก่ที่สุดในกรุงโตเกียว ซึ่งเคยเป็นวัดที่เหล่าโชกุนและซามูไรให้ความเลื่อมใสศรัทธาเป็นอย่างมากในอดีต  นำท่านนมัสการ องค์เจ้าแม่กวนอิมทองคำ ที่ประดิษฐานในวิหารหลังใหญ่ (อยู่หลังฉากม่านกั้น)  และ ถ่ายภาพเป็นที่ระลึกกับ “คามินาริมง (ประตูฟ้าคำรณ)” ซึ่งมีโคมไฟสีแดงที่ได้ชื่อว่าเป็น “โคมไฟที่ใหญ่ที่สุดในโลก” มีความสูงใหญ่ถึง 4.5 เมตร  อีกทั้งยังมี “ถนนนากามิเสะ”ถนนร้านค้าแหล่งรวมสินค้าของที่ระลึกต่างๆ มากมาย อาทิ พวงกุญแจ ตุ๊กตาแมวกวัก ดาบซามูไร ชุดกิโมโน ร่มญี่ปุ่น หรือ ขนมอาเกมันจู ขนมขึ้นชื่อของวัดอาซากุสะ

	พาท่านเดินสู่ริม แม่น้ำสุมิดะ แม่น้ำสายหลักที่ไหลผ่านกรุงโตเกียวประเทศ จะมีสวนสาธารณะที่ทอดยาวเลียบแม่น้ำ สวนสาธารณะสุมิดะ (Sumida Park) จากตรงนี้จะมองเห็น โตเกียวสกายทรี (Tokyo Sky Tree) และตึกเบียร์อาซาฮี (Ashahi Beer Tower) ที่มีฟองเบียร์รูปทรงคล้ายอุนจิ โลเคชั่นถ่ายรูปยอดฮิตตั้งอยู่อีกฟากฝั่งแม่น้ำ อิสระให้ท่านได้ถ่ายรูปเก็บภาพความประทับใจ

	
	ช้อปปิ้งที่ ย่านชินจูกุ (Shinjuku) แหล่งบันเทิงและแหล่งช้อปปิ้งขนาดใหญ่ใจกลางเมืองหลวงโตเกียว เป็นศูนย์รวมแฟชั่นเก๋ ๆ เท่ห์ ๆ ของเหล่าบรรดาแฟชั่นนิสต้า มีสถานีรถไฟชินจูกุที่เป็นเหมือนศูนย์กลางของของย่านนี้ ซึ่งเป็นหนึ่งในสถานีที่คึกคักที่สุดในญี่ปุ่น ในแต่ละวันมีผู้คนจำนวนมากถึง 2.5 ล้านคน ที่ใช้บริการสถานีแห่งนี้ ทางด้านตะวันตกย่านนี้ที่เต็มไปด้วยตึกระฟ้าหลายอาคาร มีทั้งโรงแรมชั้นนำ และในส่วนทางด้านตะวันออกนั้น คือ คาบูกิโจ (Kabuki-jo) เป็นย่านที่เต็มไปด้วยห้างสรรพสินค้า, ร้านเครื่องใช้ไฟฟ้าขนาดใหญ่อย่าง Bic Camera และย่านบันเทิงยามราตรีที่มีร้านอาหารเยอะแยะมากมาย เช่น ร้านอิซากายะ (Izakaya)

	นำท่านสู่ โอไดบะ (Odaiba) เป็นเกาะรวมศูนย์กลางความบันเทิง ย่านเมืองใหม่ที่เกิดจากการถมทะเลขึ้นมาเป็นเกาะ ตั้งแต่ปี ค.ศ. 1850 เกาะนี้เป็นที่แสดงให้เห็นถึง วิสัยทัศน์ และศักยภาพของชาวญี่ปุ่น ที่สามารถสร้าง สิ่งที่เป็นไปไม่ได้ให้เป็นไปได้ขึ้นมา ซึ่งภายในเกาะมีจุดถ่ายรูปเช็คอินและแหล่งช็อปปิ้งมากมาย เมื่อไปโอไดบะ จะพบรูปปั้นจำลองของเทพีเสรีภาพ สัญลักษณ์ของนิวยอร์ก หันหน้าไปทางสะพาน Rainbow Bridge โดยมีขนาดเล็กกว่าเทพีเสรีภาพในนิวยอร์ค 7 เท่า อนุสาวรีย์นี้สร้างขึ้นแบบชั่วคราวในปี 1998 เพื่อเป็นอนุสรณ์ถึงมิตรภาพระหว่างญี่ปุ่นและฝรั่งเศส แต่ได้รับความนิยมจากคนญี่ปุ่นเป็นอย่างมากจนได้รับการสร้างขึ้นถาวรในปี 2000  ใครที่ได้มาโตเกียวลองแวะไปเช็คอินได้โดยไม่ต้องไปไกลที่นิวยอร์ค

	ให้ท่านได้ช้อปปิ้งสินค้าหลากหลายชนิดที่ห้างไดเวอร์ซิตี้ (Diver City Tokyo Plaza) ซึ่งภายในมีร้านค้า ร้านอาหาร และแหล่งบันเทิงมากมาย แวะหาพี่ม่อนที่ Doraemon Time Square กันก่อน หอนาฬิกาเชิงกลโดราเอมอน (Doraemon Mechanical Clock) มีความสูง 3.9 เมตร กว้าง 4 เมตร มีโชว์ให้ชมทุกชั่วโมง ด้านข้างมีม้านั่งให้ถ่ายรูปคู่กับ โดราเอมอน, โนบิตะ และ ชิซุกะด้วย ถ่ายรูปเสร็จแล้ว อย่าลืมแวะเข้าไปเดินช็อปต่อด้านในที่ Doraemon Future Department Store ที่นี้แบ่งเป็น 3 ส่วน คือส่วนทดลองเล่นของวิเศษ ส่วนร้านค้า และส่วนทำของฝากเอง ที่นี่เป็นร้านจำหน่ายสินค้าของโดราเอม่อนอย่างเป็นทางการแห่งแรกของโลก ใครที่เป็นสาวกพี่ม่อนจะต้องเลิฟแน่นอน เพราะของน่ารักๆเยอะมากจริงๆ นอกจากนี้ห้างไดเวอร์ซิตี้ ยังมี POPMART ให้เราได้ไปจุ่ม ART TOY เดินดูของเล่นเพลินๆ สายสะสมต้องกรี๊ดแน่นอน

	*เพื่อให้ท่านได้สนุกสนานอย่างเต็มที่จึงไม่มีบริการอาหารกลางวันและอาหารค่ำ *

	
	ได้เวลาอันสมควร พาทุกท่านเดินทางสู่ สนามบินฮาเนดะ

	
	ถึง สนามบินฮาเนดะ ทำการเช็คอิน และโหลดกระเป๋าสัมภาระ

	วันที่เจ็ด
	โตเกียว (สนามบินฮาเนดะ) – กรุงเทพฯ (สนามบินสุวรรณภูมิ)
(TG661 : 00.20 – 05.25)

	00.20 น.
	ออกเดินทางสู่ กรุงเทพฯ โดยสายการบินไทย เที่ยวบินที่ TG 661
(สายการบินมีบริการอาหารและเครื่องดื่มบนเครื่อง)

	05.25 น.
	เดินทางถึง สนามบินสุวรรณภูมิ กรุงเทพฯ โดยสวัสดิภาพ พร้อมความประทับใจ

